נֶהְדָּרוֹת מֶאָמֶרִיקָה עִם בְּגָדִים וְלִפְתְּנֵי-פֵּרוֹת וּקְוָקֶר מֵהַדּוֹדִים שֶׁלֹּא יוֹדְעִים בִּכְלל שֶׁיֵּשׁ לָנוּ הַכֹּל וַאֲנַחְנוּ לֹא צְרִיכִים בִּכְלָל כְּלוּם כְּמוֹ שֶׁאַבָּא כָּתַב לָהֶם בְּמִכְתָּב וְיֵשׁ לְיָדֵינוּ רְחוֹבוֹת גְּדוֹלִים וְהוֹמִים עִם הַרְבֵּה חֲנוּיוֹת וַאֲנָשִׁים וַאֲנַחְנוּ הוֹלְכִים לִרְאוֹת תַּהֲלוּכוֹת שֶׁל אֶחָד-בְּמַאי ועַדלֹאיָדַע וּפִתְאוֹם בֵּין הַהֲמוֹנִים וְהַבָּתִים הַגְּדוֹלִים הָעוֹלָם  מַתְחִיל לִגְדוֹל וַאֲנִי מַחְזִיק בַּיָּד אֶת הָעוֹלָם שֶׁלִּי חָזָק חָזָק שֶׁלֹּא יֵעָלֵם לִי וְאִמָּא לוֹקַחַת אוֹתִי לַיּוֹם הָרִאשׁוֹן בַּבֵּיצֵפֶר שָׁלוֹם כִּתָּה אָלֶף הִיא מוֹלִיכָה אוֹתִי בְּיָד בְּטוּחָה וְהִיא צְעִירָה וְיָפָה וְצַעֲדָה נָחוּשׁ יֵשׁ לֵילוֹת בָּהֶם הִיא מַמְשִׁיכָה לְלַוּוֹת אוֹתִי וְיֵשׁ לֵילוֹת בָּהֶם אָנוּ נוֹסְעִים כֻּלָּנוּ עַל גַּבֵּי מַשָּ-אִית עֲמוּסַת רְהִיטִים לַשִּׁכּוּן הֶחָדָשׁ בִּקְצֵה הַצָּפוֹן יֵשׁ בּוֹ בִּנְיָנִים לְבָנִים גְּדוֹלִים וּמוּזָרִים וְהַכָּל  בּוֹ מְסֻיָּד וְקָר וַאֲנִי בּוֹכֶה וְיוֹדֵעַ שֶׁאִבַּדְתִּי אוֹתוֹ אֶת הָעוֹלָם שֶׁלִּי.